Емил Павлов
Мое слънце, религия моя

chitanka.info

Боговете с човешки лица са ми чужди,

те през прага свирепо се взират,

кухи пръсти, студени, протягат насам,

глада си със мен да нахранят.

Те не разбират.

Във моята душа олтар едничък,

изваян от цветя прозрачни, се въздига

към теб —

мое единствено слънце, Поезия,

единствена моя религия, Природа!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.